title: Οδηγία 2006/108/ΕΚ του Συμβουλίου, της 20ής Νοεμβρίου 2006 , για την προσαρμογή των οδηγιών 90/377/ΕΟΚ και 2001/77/ΕΚ στον τομέα της ενέργειας, λόγω της προσχώρησης της Βουλγαρίας και της Ρουμανίας

text:
               20.12.2006

               EL

               Επίσημη Εφημερίδα της Ευρωπαϊκής Ένωσης

               L 363/414

      ΟΔΗΓΊΑ 2006/108/ΕΚ ΤΟΥ ΣΥΜΒΟΥΛΊΟΥ

   της 20ής Νοεμβρίου 2006
   για την προσαρμογή των οδηγιών 90/377/ΕΟΚ και 2001/77/ΕΚ στον τομέα της ενέργειας, λόγω της προσχώρησης της Βουλγαρίας και της Ρουμανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας,
   τη Συνθήκη για την προσχώρηση της Βουλγαρίας και της Ρουμανίας (1), και ιδίως το άρθρο 4 παράγραφος 3,
   την Πράξη Προσχώρησης της Βουλγαρίας και της Ρουμανίας, και ιδίως το άρθρο 56,
   την πρόταση της Επιτροπής,
   Εκτιμώντας τα εξής:

               (1)

               Σύμφωνα με το άρθρο 56 της Πράξης Προσχώρησης, όταν ορισμένες πράξεις παραμένουν σε ισχύ μετά την 1η Ιανουαρίου 2007 και πρέπει να προσαρμοστούν λόγω της προσχώρησης, οι δε σχετικές προσαρμογές δεν προβλέπονται από την Πράξη Προσχώρησης ή τα Παραρτήματά της, οι προς τούτο απαιτούμενες πράξεις εκδίδονται από το Συμβούλιο, εκτός εάν η αρχική πράξη είχε εκδοθεί από την Επιτροπή.

               (2)

               Σύμφωνα με την Τελική Πράξη της Διάσκεψης που εκπόνησε τη Συνθήκη Προσχώρησης, τα Υψηλά Συμβαλλόμενα Μέρη κατέληξαν σε πολιτική συμφωνία όσον αφορά δέσμη προσαρμογών στις πράξεις των οργάνων οι οποίες απαιτούνται λόγω της προσχώρησης και κάλεσαν το Συμβούλιο και την Επιτροπή να εγκρίνουν, πριν από την προσχώρηση, τις εν λόγω προσαρμογές οι οποίες θα συμπληρωθούν και θα επικαιροποιηθούν εφόσον απαιτείται, προκειμένου να ληφθεί υπόψη η εξέλιξη της νομοθεσίας της Ένωσης.

               (3)

               Επομένως, οι οδηγίες 90/377/ΕΟΚ (2) και 2001/77/ΕΚ (3) πρέπει να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Οι οδηγίες 90/377/ΕΟΚ και 2001/77/ΕΚ τροποποιούνται όπως ορίζεται στο Παράρτημα.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την ημερομηνία προσχώρησης της Βουλγαρίας και της Ρουμανίας στην Ευρωπαϊκή Ένωση. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει με την επιφύλαξη και από την ημερομηνία ενάρξεως ισχύος της Συνθήκης για την προσχώρηση της Βουλγαρίας και της Ρουμανίας.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20ής Νοεμβρίου 2006.

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ L 157, 21.6.2005, σ. 11.

      (2)  ΕΕ L 185, 17.7.1990, σ. 16.

      (3)  ΕΕ L 283, 27.10.2001, σ. 33.

      ΠΑΡΑΡΤΗΜΑ
      ΕΝΕΡΓΕΙΑ

                  1.

                  31990 L 0377: Οδηγία 90/377/ΕΟΚ του Συμβουλίου, της 29ης Ιουνίου 1990, σχετικά με μια κοινοτική διαδικασία για τη διαφάνεια των τιμών αερίου και ηλεκτρικής ενέργειας για τον τελικό βιομηχανικό καταναλωτή (EE L 185, 17.7.1990, σ. 16), όπως τροποποιήθηκε από:

                              —

                              31993 L 0087: Οδηγία 93/87/ΕΟΚ της Επιτροπής της 22.10.1993 (ΕΕ L 277, 10.11.1993, σ. 32),

                              —

                              11994 N: Πράξη περί των όρων προσχωρήσεως και των προσαρμογών των συνθηκών — Προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (ΕΕ C 241, 29.8.1994, σ. 21),

                              —

                              12003 T: Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236, 23.9.2003, σ. 33),

                              —

                              32003 R 1882: Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου της 29.9.2003 (ΕΕ L 284, 31.10.2003, σ. 1).

                              α)

                              Στο Παράρτημα I, παράγραφος 11, παρεμβάλλονται τα εξής:
                              «—   Βουλγαρία: Σόφια,»
                              «—   Ρουμανία: Βουκουρέστι,»,

                              β)

                              Στο Παράρτημα ΙΙ, σημείο Ι. 2, παρεμβάλλονται τα εξής:
                              «—   Βουλγαρία: το σύνολο της χώρας,»
                              «—   Ρουμανία: το σύνολο της χώρας».

                  2.

                  32001 L 0077: Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας (ΕΕ L 283, 27.10.2001, σ. 33), όπως τροποποιήθηκε από:

                              —

                              12003 T: Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236, 23.9.2003, σ. 33).

                              α)

                              Στο Παράρτημα προστίθενται τα ακόλουθα μετά την καταχώριση για το Βέλγιο:

                                          «Βουλγαρία

                                          1,7

                                          6

                                          11(7)»

                                    και μετά την καταχώριση για την Πορτογαλία:

                                          «Ρουμανία

                                          14,9

                                          28

                                          33»

                              β)

                              Στο Παράρτημα, η καταχώριση για την Κοινότητα αντικαθίσταται από το ακόλουθο κείμενο:

                                          «Κοινότητα

                                          372

                                          13,2

                                          21»

                              γ)

                              Στο Παράρτημα, οι υποσημειώσεις (**) και (***) αντικαθίστανται ως εξής:

                                          «(**)

                                          Τα στοιχεία αναφέρονται στην εθνική παραγωγή ΗΕ-ΑΠΕ το 1997, εκτός από την περίπτωση της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, όπου τα στοιχεία αναφέρονται στο 1999 και της Βουλγαρίας και της Ρουμανίας, όπου τα στοιχεία αναφέρονται στο 2001.

                                          (***)

                                          Τα ποσοστά συμμετοχής της ΗΕ-ΑΠΕ το 1997 (το 1999-2000 για την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, το 2001 για τη Βουλγαρία και τη Ρουμανία) και 2010 βασίζονται στην εθνική παραγωγή ΗΕ-ΑΠΕ, διαιρούμενης δια της ακαθάριστης εθνικής κατανάλωσης ηλεκτρικής ενέργειας. Για την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, η ακαθάριστη εθνική κατανάλωση ηλεκτρικής ενέργειας βασίζεται σε στοιχεία του 2000. Για τη Βουλγαρία και τη Ρουμανία, η ακαθάριστη εθνική κατανάλωση ηλεκτρικής ενέργειας βασίζεται σε στοιχεία του 2001. Στην περίπτωση εσωτερικού εμπορίου ΗΕ-ΑΠΕ (με αναγνωρισμένη πιστοποίηση ή καταχωρημένη προέλευση), ο υπολογισμός των ποσοστών αυτών θα επηρεάσει τα στοιχεία του 2010 ανά κράτος μέλος αλλά όχι και το σύνολο της Κοινότητας.».

                              δ)

                              Στο Παράρτημα, προστίθεται η ακόλουθη υποσημείωση σχετικά με την καταχώριση για τη Βουλγαρία:

                                          «(7)

                                          Με βάση την προκαταρκτική ανάλυση και τις επικαιροποιημένες πληροφορίες, ο στόχος του 11 % βασίζεται σε θετικές εξελίξεις όσον αφορά τις ανανεώσιμες πηγές και ευνοϊκές κλιματολογικές συνθήκες. Οι πιθανότητες επίτευξης αυτού του ενδεικτικού στόχου εξαρτώνται σε μεγάλο βαθμό από το σύνολο των ετήσιων βροχοπτώσεων, την κατανομή των βροχοπτώσεων κατά τη διάρκεια του έτους και την εισροή υδάτων, καθώς και από άλλους κλιματικούς παράγοντες, οι οποίοι επηρεάζουν σε πολύ μεγάλο βαθμό τα επίπεδα της υδροηλεκτρικής παραγωγής ενέργειας και τη χρήση της ηλιακής και αιολικής ενέργειας. Επιπλέον, η χρήση των ΑΠΕ περιορίζεται από την οικεία περιβαλλοντική εθνική νομοθεσία, που αντιστοιχεί στη σχετική κοινοτική νομοθεσία.».